text: Brok over busser
  27 december 2010 kl. 14.47
  Surhed i Brejning
  Region Syddanmarks beslutning om at ændre buslinjen mellem Fredericia og Vejle er der en del, der er tossede over.
  Blandt andet socialpædagogerne.
  - Det er især er det et problem, at bussen fra sommeren kører uden om Brejning. Brejning tegner sig for 2.000 ugentlige af- og påstigninger ? det højeste antal efter Vejle, siger Hanne Ellegaard, der er formand for socialpædogiogerne Lillebælt. 
  Flere end 600 mennesker har deres arbejde i Brejning, hvor der er mange institutioner for psykisk og fysisk handicappede. 
  - Hvis Brejning mister busforbindelsen, vil det gå hårdt ud over disse medarbejdere, siger Hanne Elgaard.
  Regionens argument for ændringen er bl.a., at buspassagererne får en hurtig og direkte linje mellem Vejle og Fredericia. Medarbejdere og beboere på Brejning-bostederne henvises til at tage toget.
  Men:
  - Var det ikke mere rimeligt, at de passagerer, der skal direkte fra Vejle til Fredericia, benyttede de hurtige togafgange, og at man opretholdt busbetjeningen til lokalområdet?, spørger Hanne Ellegaard.
  